CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako  
Kontseilua, 2020

2021eko ekaina

Aurkibidea

[I. Sarrera 3](#_Toc74307604)

[II. Nafarroako Kontseilua 4](#_Toc74307605)

[III. Xedeak eta irismena 5](#_Toc74307606)

[IV. Iritzi finantzarioa eta legezkotasunaren betetzeari buruzkoa 6](#_Toc74307607)

[IV.1. Auditoretza finantzarioko iritzia 7](#_Toc74307608)

[IV.2. Legezkotasuna betetzeari buruzko iritzia 7](#_Toc74307609)

[V. Nafarroako Kontseiluaren 2020ko urteko kontuen laburpena 8](#_Toc74307610)

[V.1. Aurrekontuaren likidazioa 8](#_Toc74307611)

[V.2. Aurrekontu-emaitza. 8](#_Toc74307612)

[V.3. Diruzaintzako gerakina 10](#_Toc74307613)

[V.4. Balantzea 10](#_Toc74307614)

[V.5. Ekonomia eta ondare emaitzako kontua 11](#_Toc74307615)

[V.6. Ondare garbian izandako aldaketen egoera-orria 11](#_Toc74307616)

[V.7. Eskudiru-fluxuen egoera-orria 11](#_Toc74307617)

[VI. Konklusioak eta gomendioak 13](#_Toc74307618)

[VI.1. Aurrekontu-likidazioa 13](#_Toc74307619)

[VI.2. Aurrekontuetako gastuak 14](#_Toc74307620)

[VI.3. Aurreko urteetako gomendioen betetzea. 14](#_Toc74307621)

I. Sarrera

Kontuen Ganberak, bera arautzen duen abenduaren 20ko 19/1984 Foru Legeari eta 2021erako jarduketa-programari jarraituz, Nafarroako Kontseiluaren (aurrerantzean, Kontseilua) 2020ko ekitaldiko urteko kontuak fiskalizatu ditu.

Txostenak sei atal ditu, sarrera barne. Bigarrenean, Kontseiluaren datu esanguratsuenak deskribatzen ditugu; hirugarrenean, gure fiskalizazioaren helburuak eta norainokoa identifikatzen ditugu; laugarrenean, Kontseiluaren 2020ko ekitaldiko Kontu Orokorrari buruzko iritzi finantzarioa eta legezkotasuna betetzeari buruzkoa ematen ditugu; horren laburpena bosgarren atalean jasotzen da. Seigarren atalak egindako lanetik ateratako ondorioak eta gomendioak jasotzen ditu.

Landa-lana 2021eko apirilean egin du lantalde batek, zeina auditoriako teknikari batek eta auditore batek osatua baitzegoen. Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Nafarroako Kontseiluko lehendakariari azaldu zitzaizkion, kasua bada egokitzat jotzen zituzten alegazioak aurkezteko, Nafarroako Kontuen Ganberari buruzko 19/1984 Foru Legearen 11.2 artikuluan aurreikusitakoari jarraituz. Jarritako epea iraganda, ez zen alegaziorik aurkeztu.

Kontseiluko langileei eskerrak ematen dizkiegu lan hau egiteko eman diguten laguntza dela eta.

II. Nafarroako Kontseilua

Nafarroako Kontseilua, Nafarroako Foru Eraentza Berrezarri eta Hobetzeari buruzko Lege Organikoaren 28. ter artikuluan esaten den moduan, Nafarroako Foru Komunitateko organo aholku-emaile nagusia da, eta bere funtzioak autonomia organiko eta funtzionalarekin betetzen ditu, bere objektibotasun eta independentzia bermatze aldera.

Bere eginkizunetan diharduela, ordenamendu juridikoa gordetzen dela begiratuko du eta abaguneari eta komenigarritasunari dagozkien alderdiak baloratuko ditu, bai eta Administrazioak eraginkortasun handiagoa izatea ere bere helburuak betetzerakoan.

Nafarroako Kontseiluari buruzko ekainaren 9ko 8/2016 Foru Legearen 2. artikuluan xedatzen denez, Kontseilua bost kidek osatzen dute, izen aitortua dutenak eta gutxienez ere hamabost urteko lanbide-esperientzia izan eta nafar izaera politikoa daukaten juristen artean izendatuak.

Kontseiluko gobernu- eta erabaki-organoa Osoko Bilkura da, kontseiluko kide guztiek osatua. Kontseiluko kideek hautatzen dituzte lehendakaria eta idazkaria. Nafarroako Kontseiluko kideen ordainsariak dieta-sistema baten bidez ordaintzen dira eta kalte-ordain batzuk jasotzen dituzte txostenen eta irizpenen egile gisa parte hartzeagatik.

Honako hauek osatzen dute, funtsean, Kontseiluari 2020an aplikatzekoa zaion arau-esparrua:

* [Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoa](http://www.lexnavarra.navarra.es/detalle.asp?r=87).
* 8/2016 Foru Legea, ekainaren 9koa, Nafarroako Kontseiluari buruzkoa.
* 90/2000 Foru Dekretua, otsailaren 28koa, Nafarroako Kontseiluaren Antolamendu eta Jardunbidearen Erregelamendua onesten duena.
* 6/2006 Foru Legea, ekainaren 9koa, eta 13/2018 Foru Legea, apirilaren 13koa, Kontratu Publikoei buruzkoa.
* 13/2007 Foru Legea, apirilaren 4koa, Nafarroako Ogasun Publikoari buruzkoa.
* 10/2020 Foru Legea, apirilaren 8koa, 2020rako Nafarroako Aurrekontu Orokorrei buruzko martxoaren 4ko 5/2020 Foru Legea aldatzen duena.

III. Xedeak eta irismena

Kontseiluaren 2020ko ekitaldiko finantzei eta lege-betetzeari buruzko fiskalizazioa egin da, honako honi buruzko iritzia emateko:

* Ea 2020ko ekitaldiko urteko kontuek, alderdi esanguratsu guztietan, irudi fidela ematen duten 2020ko abenduaren 31ko ondareari, finantza-egoerari, aurrekontu-likidazioari eta emaitza ekonomikoari buruz, aplikatzekoa den arau-esparruari jarraikiz eta, bereziki, bertan jasota dauden kontabilitate- eta aurrekontu-printzipio eta -irizpideei jarraikiz.
* Ea Kontseiluak 2020ko ekitaldian zehar egindako jarduketak eta aurrekontu- eta finantza-eragiketak eta urteko kontuetan jasotako informazioa bat datozen, alderdi adierazgarri guztietan, funts publikoen kudeaketari aplikatzekoak zaizkion arauekin.
* Aurreko urteetako gomendioen betetzea.

Nafarroako Kontseiluaren 2020ko urteko kontuen fiskalizazioaren norainokoa. Honako kontabilitateko egoera-orriak biltzen dituzte:

* Aurrekontuaren likidazioaren egoera-orria
* Egoera-balantzea
* Ekonomia eta ondare emaitzako kontua
* Ondare garbian izandako aldaketen egoera-orria.
* Eskudiru-fluxuen egoera-orria
* Oroitidazkia

Fiskalizazioaren denbora-norainokoa 2020ko ekitaldiari dagokio, baina beste ekitaldi batzuei buruzko beharrezko egiaztapenak egin dira, ezarritako helburuak hobeki lortzeko.

Legeria betetzeari dagokionez, norainokoa txosten honen VI. atalean aipatzen diren laginetan berrikusitako eragiketei dagokie.

IV. Iritzi finantzarioa eta legezkotasunaren betetzeari buruzkoa

Nafarroako Kontseiluaren 2020ko ekitaldiko urteko kontuak fiskalizatu ditugu. Haren kontabilitatearen egoera-orriak laburbilduta jaso ditugu txosten honen V. atalean.

Nafarroako Kontseiluaren erantzukizuna

Kontseiluko lehendakaria da urteko kontuak egiteko ardura duena. Urteko kontu horiek, Osoko Bilkurari aurkeztuko dizkio, onets ditzan, halako moduz non irudi zehatza azalduko baitute Kontseiluaren ondareari, finantza-egoerari, emaitzei eta aurrekontu-betetzeari buruz, aplikatzekoa den finantza-informazio publikoko eta barne kontroleko arau-esparruari jarraituz, horren bidez prestatu eta aurkeztu ahal izateko iruzur edo akatsen ondoriozko oker materialik ez duten urteko kontu batzuk.

Urteko kontuak egiteko eta aurkezteko erantzukizunaz gainera, Kontseiluko lehendakariak bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea urteko kontuei buruz eta egin diren eragiketen legezkotasunari buruz, gure fiskalizazioan oinarrituta.

Horretarako, fiskalizazio hori egin dugu Kanpo Kontroleko Erakunde Publikoek erabakitako funtsezko fiskalizazio-printzipioen arabera, zehazki, ISSAI-ES 200 delakoa aplikatu dugu, fiskalizazio finantzarioei buruzkoa, bai eta ISSAI-ES 400 ere, betetzearen gaineko fiskalizazioei buruzkoa. Printzipio horiek eskatzen dute etikaren arloko eskakizunak bete ditzagula, bai eta lanaren plangintza eta exekuzioa egin dezagula ere, honako helburuarekin: urteko kontuetan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta urteko kontuetan adierazitako informazioari buruz, bai eta eragiketen legezkotasunari buruz ere.

Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak urteko kontuak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez.

Azterketa honek barne biltzen du, era berean, aplikatutako kontabilitate-politiken egokitasuna eta zuzendaritzak egindako kontabilitate-estimazioen arrazoizkotasuna, bai eta urteko kontuen aurkezpena ere, oro har.

Gure ustez, lortu dugun auditoretza-ebidentziak behar adinako eta behar bezalako oinarria ematen du finantza-auditoretzari eta legeen betetzeari buruzko gure iritzia funtsatzeko.

IV.1. Auditoretza finantzarioko iritzia

Gure iritziz, 2020ko ekitaldiko urteko kontuek, alderdi aipagarri guztietan, irudi zehatza erakusten dute, Nafarroako Kontseiluaren ondareari eta finantza-egoerari dagokienez 2020ko abenduaren 31n, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.

IV.2. Legezkotasuna betetzeari buruzko iritzia

Gure iritziz, egindako lanaren norainokoa kontuan hartuta, Nafarroako Kontseiluaren 2020ko ekitaldiko jarduketak, aurrekontu- eta finantza-eragiketak eta urteko kontuetan jasotako informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.

V. Nafarroako Kontseiluaren 2020ko urteko kontuen laburpena

V.1. Aurrekontuaren likidazioa

Diru-sarrerak kapituluz kapitulu

|  |  |  |  |  |  |
| --- | --- | --- | --- | --- | --- |
|  | Behin-behineko aurrekontua | Behin betiko aurrekontua | Aitortutako eskubideak | Kobrantzak | Betetakoa (%) |
| 4. Transferentzia arruntak | 425.382 | 425.382 | 379.949 | 379.949 | 89 |
| 7. Kapital-transferentziak | 28.000 | 28.000 | 1.397 | 1.397 | 5 |
| Diru-sarrerak, guztira | 453.382 | 453.382 | 381.346 | 381.346 | 84 |

Gastuak, kapituluz kapitulu

|  |  |  |  |  |  |
| --- | --- | --- | --- | --- | --- |
|  | Hasierako aurrekontua | Behin betiko aurrekontua | Aitortutako betebeharrak | Ordainketak | Betetzea (%) |
| 1. Langile-gastuak | 205.012 | 205.012 | 148.400 | 148.400 | 72 |
| 2. Ondasun arruntetan eta zerbitzuetan egindako gastuak | 220.370 | 220.370 | 95.870 | 95.870 | 44 |
| 6. Inbertsio errealak | 28.000 | 28.000 | 1.396 | 1.396 | 5 |
| Gastuak, guztira | 453.382 | 453.382 | 245.666 | 245.666 | 54 |

V.2. Aurrekontu-emaitza.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kontzeptua | 2019 | | | | | 2020 | | | |
| Aitortutako eskubide garbiak | Aitorturiko betebehar garbiak | Doitzeak | Aurrekontu-emaitza | Aitortutako eskubide garbiak | | Aitorturiko betebehar garbiak | Doitzeak | Aurrekontu-emaitza |
| a. Eragiketa arruntak | 377.049 | 295.271 |  | 81.778 | 381.346 | | 245.666 |  | 135.680 |
| b. Kapital-eragiketak | 0 | 0 |  | 0 | 0 | | 0 |  | 0 |
| c. Merkataritza-eragiketak | 0 | 0 |  | 0 | 0 | | 0 |  | 0 |
| 1. Eragiketa ez-finantzarioak, guztira (a+b+c) | 377.049 | 295.271 | 0 | 81.778 | 381.346 | | 245.666 | 0 | 135.680 |
| d. Aktibo finantzarioak | 0 | 0 |  | 0 | 0 | | 0 |  | 0 |
| e. Pasibo finantzarioak | 0 | 0 |  | 0 | 0 | | 0 |  | 0 |
| 2. Finantza-eragiketak, guztira (d+e) | 0 | 0 |  | 0 | 0 | | 0 |  | 0 |
| I. Ekitaldiko aurrekontu-emaitza (I=1+2) | 377.049 | 295.271 |  | 81.778 | 381.346 | | 245.666 |  | 135.680 |
| Doitzeak |  |  |  |  |  | |  |  |  |
| 3. Gastatutako kredituak, atxiki gabeko diruzaintzako gerakinarekin finantzatuak |  |  | 0 |  |  | |  | 0 |  |
| 4. Ekitaldiko finantzaketa-desbideratze negatiboak |  |  | 0 |  |  | |  | 0 |  |
| 5. Ekitaldiko finantzaketa-desbideratze positiboak |  |  | 0 |  |  | |  | 0 |  |
| II. Doikuntzak, guztira (II=3+4+5) |  |  | 0 |  |  | |  | 0 |  |
| Aurrekontu-emaitza doitua (I+II) |  |  |  | 81.778 |  | |  |  | 135.680 |

V.3. Diruzaintzako gerakina

|  |  |  |  |  |
| --- | --- | --- | --- | --- |
| Kontzeptua | 2019 | | 2020 | |
| 1. (+) Funts likidoak |  | 89.907 |  | 139.368 |
| 2. (+) Kobratzeko dauden eskubideak |  | 0,49 |  | 82 |
| (+) Ekitaldiko aurrekontuenak | 0 |  | 0 |  |
| (+) Aurrekontu itxienak | 0 |  | 0 |  |
| (+) Aurrekontukoak ez diren eragiketenak | 0,49 |  | 82 |  |
| (+) Merkataritzako eragiketenak | 0 |  | 0 |  |
| 3. (-) Ordaintzeko dauden betebeharrak |  | 8.130 |  | 3.770 |
| (+) Ekitaldiko aurrekontuenak | 0 |  | 0 |  |
| (+) Aurrekontu itxienak | 0 |  | 0 |  |
| (+) Aurrekontukoak ez diren eragiketenak | 8.130 |  | 3.770 |  |
| (+) Merkataritzako eragiketenak | 0 |  | 0 |  |
| 4. (+) Aplikatzeko dauden kontu-sailak |  | 0 |  | 0 |
| (+) Eginiko kobrantzak, behin betikoz aplikatu gabeak | 0 |  | 0 |  |
| (+) Eginiko ordainketak, behin betikoz aplikatu gabeak | 0 |  | 0 |  |
| I. Diruzaintzako gerakina, guztira (1+2-3+4) |  | 81.778 |  | 135.680 |
| II. Gehiegizko finantzaketa atxikia |  | 0 |  | 0 |
| III. Kobratzeko zailak diren saldoak |  | 0 |  | 0 |
| IV. Atxiki gabeko diruzaintza gerakina= (I-II-III) |  | 81.778 |  | 135.680 |

V.4. Balantzea

|  |  |  |
| --- | --- | --- |
| Aktiboa | 2019 | 2020 |
| Ibilgetu garbia | 15.033 | 11.988 |
| Altzariak eta tresneria | 571 | 1.221 |
| Informazioa prozesatzeko tresneria | 319 | 160 |
| Irudi korporatiboa | 14.143 | 10.607 |
| Aktibo zirkulatzailea | 89.907 | 139.450 |
| Diruzaintza | 89.907 | 139.368 |
| Epe laburreko zordunak | 0 | 82 |
| Aktiboa, guztira | 104.941 | 151.438 |

|  |  |  |
| --- | --- | --- |
| Ondare garbia eta pasiboa | 2019 | 2020 |
| Ondare garbia | 96.811 | 147.668 |
| Ekitaldiko emaitza | 81.778 | 135.679 |
| Beste ondare-gehikuntza batzuk, emaitzei egozteke daudenak | 15.033 | 11.989 |
| Epe laburreko hartzekodunak | 8.130 | 3.770 |
| Aurrekontukoak ez diren bestelako hartzekodunak |  |  |
| Foru ogasun publikoa, PFEZa dela eta | 8.130 | 3.770 |
| Ogasun publikoa, 2017ko gerakina itzultzeagatik |  |  |
| Ondare garbia eta pasiboa, guztira | 104.941 | 151.438 |

V.5. Ekonomia eta ondare emaitzako kontua

|  |  |  |  |  |  |
| --- | --- | --- | --- | --- | --- |
| Zor | 2019 | 2020 | Hartzeko | 2019 | 2020 |
| Langile-gastuak | 151.089 | 148.400 | Diru-sarrera finantzarioak | 0 | 0 |
| Kanpoko lanak, hornidurak eta zerbitzuak | 144.182 | 95.870 | Transferentzia arruntak | 377.049 | 379.949 |
| Amortizazioa | 4.266 | 4.441 | Ibilgeturako diru-laguntzen emaitzen egozpena | 4.266 | 4.441 |
| *Aurrezkia (emaitza positiboa)* | 81.778 | 135.679 |  |  |  |
| Guztira | 381.315 | 384.390 | Guztira | 381.315 | 384.390 |

V.6. Ondare garbian izandako aldaketen egoera-orria

|  |  |  |  |
| --- | --- | --- | --- |
| Deskribapena | Sortutako ondarea | Bestelako ondare-gehikuntzak | Guztira |
| Amaierako ondare garbia, 2019 | 81.778 | 15.033 | 96.811 |
| Ekitaldiko aldeak | 53.901 | -3.044 | 50.857 |
| Ekitaldian aitortutako diru-sarrerak eta gastuak | 135.679 | -4.441 |  |
| Jabea den entitatearekin egindako eragiketak | -81.778 |  |  |
| Ondare garbian izandako beste alde batzuk |  | 1.397 |  |
| Amaierako ondare garbia, 2020 | 135.679 | 11.989 | 147.668 |

V.7. Eskudiru-fluxuen egoera-orria

|  |  |  |
| --- | --- | --- |
| Kontzeptua | 2019 | 2020 |
| ***I. Kudeaketa-jardueretako eskudiru-fluxuak*** |  |  |
| A) Kobrantzak: | 265.804 | 248.642 |
| Jasotako transferentziak eta diru-laguntzak | 264.924 | 248.642 |
| Kobratutako interesak eta dibidenduak | 0 | 0 |
| Beste kobrantza batzuk | 880 | 0 |
| B) Ordainketak: | -164.366 | -116.007 |
| Hornidurak | 38.391 | 34.938 |
| Bertaratze-dietak eta kontseilarien irizpenengatiko ordainak | 94.529 | 57.403 |
| Beste ente publiko batzuen kontura bildutako baliabideen kudeaketa | 31.446 | 23.666 |
| Ordaindutako interesak | 0 | 0 |
| *Kudeaketa-jardueretako eskudiru-fluxu garbiak (A+B)* | *101.438* | *132.635* |
| ***II. Inbertsio-jardueretako eskudiru-fluxuak*** |  |  |
| C) Kobrantzak: |  |  |
| Inbertsio errealen salmenta | 0 | 0 |
| Finantza-aktiboen salmenta | 0 | 0 |
| D) Ordainketak: | 0 | -1.396 |
| Inbertsio errealen erosketa | 0 | 1.396 |
| Finantza-aktiboen erosketa | 0 | 0 |
| *Inbertsio-jarduerengatiko eskudiru-fluxu garbiak (C+D)* | *0* | *-1.396* |
| ***III. Finantzaketa-jardueren eskudiru-fluxuak*** |  |  |
| E) Ondarean izandako gehikuntzak |  |  |
| Ondareari egindako ekarpenak |  |  |
| F) Nafarroako Foru Komunitateko Administrazioari egindako ordainketak | -108.917 | -81.778 |
| Ekarpenen itzulketa eta emaitzen banaketa | 108.917 | 81.778 |
| *Finantzaketa-jarduerengatiko eskudiru-fluxu garbiak (E+F)* | *-108.917* | *-81.778* |
| ***VII. Eskudiruaren handitze/gutxitze garbia*** | ***-7.479*** | ***49.461*** |
| Eskudirua ekitaldiaren hasieran | 97.386 | 89.907 |
| Eskudirua ekitaldiaren amaieran | 89.907 | 139.368 |

VI. Konklusioak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez fiskalizazio txosten honen hartzaile eta erabiltzaileentzat interesgarri gerta daitekeen informazio gehigarriren bat ere.

Halaber, txostenak jasotzen ditu Ganbera honen ustez Kontseiluaren kudeaketa ekonomiko-administratiboa hobetzeko beharrezkoak diren gomendioak.

VI.1. Aurrekontu-likidazioa

* Kontseiluaren aitortutako betebeharrek 245.666 euro egin dute, betetze-maila ehuneko 54koa izan da, eta horien ehuneko 100 ordaindu da. 2019. urtearekin alderatuta, ehuneko 17 egin dute behera, batez ere ondasun arruntetan eta zerbitzuetan izandako jaitsieraren ondorioz.
* Kontseiluak 2020an eta 2019an gastatutako 100 euro bakoitzetik honako helburu hauetarako erabili da euro bakoitza, eta honakoen bidez finantzatu da:

|  |  |  |  |  |  |
| --- | --- | --- | --- | --- | --- |
| Gastuaren izaera | 2019 | 2020 | Finantzabidea | 2019 | 2020 |
| Langileak | 51 | 60 | Transferentzia arruntak | 100 | 99 |
| Ondasun eta zerbitzuetan egindako gastu arruntak | 49 | 39 | Kapital-transferentziak | 0 | 1 |
| Inbertsioak | 0 | 1 |  |  |  |
|  | 100 | 100 |  | 100 | 100 |

* Aitortutako eskubideek 381.346 euro egin dute, haien betetze-maila % 84koa izan da eta guztiak ordaindu dira. Diru-sarrera horiek Foru Administraziotik jasotako transferentzietatik datoz. Horietatik 379.950 euro gastu arruntak finantzatzera bideratu dira eta 1.397 euro, berriz, inbertsio-gastuetara.
* Nafarroako Kontseiluak, arau indardunari jarraituz, 135.680 euro itzuliko dizkio Foru Ogasunari.

|  |  |
| --- | --- |
| Kontzeptua | Zenbatekoa |
| Diru-sarrerak, guztira | 381.346 |
| Gastuak, guztira | 245.666 |
| Aurrekontuko superabita | 135.680 |
| Foru Ogasunari itzuli beharrekoa, guztira | 135.680 |

VI.2. Aurrekontuetako gastuak

* Nafarroako Kontseiluko langileen gastuak 148.400 eurokoak izan dira 2020an, 2019an baino ehuneko bi gutxiago. Kontseiluaren 2020ko plantilla organikoa bi lanpostuk osatuta dago: legelari bat, funtzionarioa (lanpostua hutsik gabe) eta lehendakariaren idazkari bat, zeina izendapen askeko behin-behineko langilea baita. 2020ko abenduaren 31n, Kontseiluan bi langilek egiten dute lan: legelari bat, zerbitzu eginkizunetan dagoen Nafarroako Gobernuko funtzionarioa, eta lehendakariaren idazkari bat.
* 2020an, Kontseiluak 30 irizpen eman zituen; 2019an baino 24 gutxiago. Kontseiluko kideei irizpen horiek egiteagatik ematen zaizkien ordainsariek 60.012 euro egin dute, eta bertaratze-dietek, berriz, 15.695 euro egin dute. Kontseiluko kideek jasotako konpentsazio ekonomikoen guztizkoa ehuneko 40 txikiagoa da aurreko ekitaldikoa baino. Txostenak prestatzeagatiko ordainsariak zuzen egozten zaizkio gastu arrunten 2. kapituluari.
* Ondasun arruntetan eta zerbitzuetan egindako gastuek 95.870 euro egin zuten 2020an; 2019an baino ehuneko 33 gutxiago. Gastu horiek nabarmen murriztu dira COVID 19aren pandemiaren ondorioz. Jarduera apagoa izatearen ondorioz, irizpen gutxiago egin dira, eta murriztu egin da kontseilukideei ematen zaizkien konpentsazioen zenbatekoa; halaber, funtzionamendu arruntaren gastua txikiagoa izan da.

VI.3. Aurreko urteetako gomendioen betetzea.

Aurreko urteetako gomendioen jarraipenak indarrean jarraitzen dute:

* *Kontseiluko plantilla organikoan dagoen lanpostu hutsaren egoera aztertzea, sortu zenetik zerbitzu eginkizunetan bete baita, lanpostu horiek behin betikoz betea izan dadin, indarreko araudiaren araberako deialdi publikoan.*
* *Langile-gastuen 1. kapituluan erregistratzea Kontseiluko kideek txostenen eta irizpenen egile gisa parte hartzeagatik jasotako konpentsazioei buruzko zenbatekoak, norberaren lanetik zuzenean eratorritako kontraprestazioak baitira.*
* *Kontabilitate- eta aurrekontu-kudeaketarako programa informatiko bat ezartzeko aukera aztertzea.*

Txosten hau, araudi indardunak ezarritako izapideak bete ondoren, auditore Begoña Herrera Isasi andreak proposatuta egin da, bera izan baita lan honen arduraduna.

Iruñean, 2021eko ekainaren 2an

Lehendakaria, Asunción Olaechea Estanga